Pilzeno

eta|Plzeň vidata de Zoologia ĝardeno
**Plzeň**  (germana: *Pilsen*, esperanto: ***Pilzeno*** - vidu Rimarkojn) estas regiona kaj distrikta urbo de memstara distrikto Plzeň-urbo en Ĉeĥio. Ĝi situas en okcidenta Bohemio super kunfluiĝo de riveroj Mže, Radbuza, Úhlava kaj Úslava. La urbo kun  () estas mondfama pro sia biero (Prazdroj [= pra-fonto], Gambrinus) kaj pro la maŝinfabriko Škoda. En la kvartalo Bory troviĝas ŝtata malliberejo por pezaj krimuloj. En 2015 Plzeň kune kun la belgia urbo Mons estis la du Eŭropaj Kulturaj Ĉefurboj.

## Historio 
La urbo estis fondita en 1290. En 1468 estis en Plzeň eldonita la unua ĉeĥlingva presita libro "Trajánská kronika". La ĉefa historia memorindaĵo estas la arkidekana gotika katedralo de Sankta Bartolomeo el la 14-a jarcento, kies turoj estas la plej altaj kirkaj turoj de Ĉeĥio (102 metroj).
En 1599 kaj 1600 Pilseno estis rezidejo de la bohemia reĝo Rudolfo la 2-a.

La blazono de Pilseno enhavas kristanan krucon kun la latina devizo "*In hoc signo vinces*" (= "en tiu signo vi venkos"). Tiu devizo laŭlegende aperis al la romia imperiestro Konstanteno.

## Loĝantaro 
## Vidindaĵoj 
La historia urbokerno estas proklamita kiel urba monumentrezervejo. Sur teritorio de la urbo kroma troviĝaj kelkaj aliaj vilaĝaj monumentrezervejoj kaj urbaj kaj vilaĝaj monumentzonoj.
* Gotika katedralo de sankta Bartolomeo (el 1292) kun 102 m alta turo, la plej alta en Ĉeĥio (alireblas ankaŭ belvidejo en alto de 62 m, al kiu kondukas 301 ŝtupoj)
* eksa franciskana monaĥejo kun preĝejo de Ĉielenpreno de Virgulino Maria
* renesanca urbodomo el 16-a jarcento, ornamita de sgrafitoj
* baroka dominikanina monaĥejo kun preĝejo de Sankta Anna el 1711-1714, rekonstruita en 1805-1807 je lernejo, nuntempe Ŝtata scienca biblioteko
* Teatro de Josef Kajetán Tyl
* Granda sinagogo kaj malgranda sinagogo
* Historia subterejo
* Okcidentbohemia muzeo
* Bierfareja muzeo
* Monumento al viktimoj de malbono kaj uniketosa medita ĝardeno en Plzeň-Doudlevce

St. Bartholomew's Church, Plzen, Czech Republic.jpg|Katedralo de sankta Bartolomeo
Plzeň radnice.JPG|Urbodomo
Namesti Republiky Plzen 092.JPG|Domoj sur la ĉefplaco
PilsenSynagogue.JPG|Granda sinagogo
Opera Plzen 176.JPG|Teatro de J.K.Tyl
Plzen 104.JPG|Okcidentbohemia muzeo
Plzeň knihovna fas DSCN0803.JPG|Ŝtata biblioteko
Brewery Gate Plzen 152.JPG|Pordego de la bierfarejo Pilsner Urquell

## Transporto 
En Plzeň estas vojkruco de kvin fervojaj linioj:
* Linio numero 170 de Zdice al Mariánské Lázně kaj Cheb
* Linio numero 190 de Plzeň en direkto Nepomuk - Strakonice - České Budějovice
* Linio numero 183 en direkto Klatovy - Železná Ruda
* Linio numero 180 en direkto Domažlice - Furth im Wald
* Linio numero 160 en direkto Žatec

Tramtransporto en Plzeň funkcias ekde la .

## Ĝemelurboj 
* 
* 
* 
* 
* 
* 
* 
* 
* 
* 

## Famaj personoj 
En la urbo naskiĝis
* Josef Beran, kardinalo
* Jiří Trnka, figurartisto kaj reĝisoro de animigitaj filmoj
* Miroslav Horníček, aktoro
* Miroslav Zikmund, vojaĝisto kaj verkisto
* Jiří Suchý, teatristo, poeto kaj muzikisto
* Karel Gott, kantisto
* Kateřina Kůrková, sportistino-pafistino
* Petr Čech, futbalgolejisto
* Peter Grünberg, germana fizikisto, Nobelpremiito
* Gertrud Fussenegger, germanlingva verkistino

En la urbo studis aŭ agadis
* Bedřich Smetana, muzikkomponisto
* Emil Škoda, fondinto de la firmao Škoda
* František Křižík, inventisto
* Josef Skupa, kreinto de popularaj marionetoj Spejbl kaj Hurvínek
* Pavel Nedvěd, futbalisto

## Vidu ankaŭ 
* Discopříběh - filmo, kiu estis filmita en Plzeň
* Maketo de Uzinoj Škoda
* Tramtransporto en Plzeň
* Trolebusa transporto en Plzeň

## Esperanto en la urbo 
En Plzeň aktivas unu el plej malnovaj Esperanto-kluboj en la lando (fondita en 1905). Rudolf Novák movade aktivis kaj antaŭenigis Esperanton tie en la frua 20-a jarcento.

## Rimarkoj 
La formo Pilzeno estas uzita en jenaj libroj:
* Enciklopedio de Esperanto, Budapest 1935, p.&nbsp;294, vidu Frua Esperanto-gazetaro
* Kamarýt, Stanislav: Historio de la Esperanto-movado en Ĉeĥoslovakio, Praha 1983 (uzita 29-foje)
* Krause, Erich-Dieter: Großes Wörterbuch Esperanto-Deutsch, Hamburg 1999, p.&nbsp;576
* Krause, Erich-Dieter: Großes Wörterbuch Deutsch-Esperanto, Hamburg 2007, p.&nbsp;1050
* Eichholz, Rüdiger: Esperanta Bildvortaro, Ontario 1988, p.&nbsp;93/40
* Desmet', Petro - Horváth, Jozefo: Bildvortaro, Antverpeno 2012, p.&nbsp;247/21
* Schicke, Harald: Germanaj biero kaj bierkulturo, Bánská Bystrica 2006, p.&nbsp;5 kaj 43
* Pilzeno vokas vin! - invitilo al Renkonto Pilzeno 1967


Kategorio:Urboj en distrikto Plzeň-urbo
Kategorio:Municipoj en distrikto Plzeň-urbo
Kategorio:Regionaj urboj en Ĉeĥio
Kategorio:Distriktaj urboj en Ĉeĥio
Kategorio:Urboj en Bohemio
Kategorio:Setlejoj en Plasa montetaro
Kategorio:Setlejoj en Ŝvihova montetaro
Kategorio:Setlejoj sur Radbuza
Kategorio:Setlejoj sur Úslava
Kategorio:Setlejoj sur Berounka
Kategorio:Setlejoj sur Mže
Kategorio:Setlejoj sur Úhlava